Rikunarita-ORG/Wikinium huggingface dataset:
# Amazon.com

Amazon.com|  |
|  |
| Νομική μορφή | corporation και εταιρεία δημοσίου ενδιαφέροντος |
| Κλάδος | λιανική, φιλοξενία ιστοσελίδων, web service και ηλεκτρονικό εμπόριο |
| Ίδρυση | 5  Ιουλίου 1994 |
| Ιδρυτής | Τζεφ Μπέζος |
| Έδρα | Σιάτλ, Ηνωμένες Πολιτείες Αμερικής |
| Σημαντικά πρόσωπα | Τζεφ Μπέζος και Andy Jassy |
| Προϊόντα | Amazon Echo, Amazon Prime, Amazon Prime Video, ComiXology, Amazon Web Services, Alexa Internet, Amazon Appstore, Amazon Kindle, Amazon S3, Internet Movie Database, Shopbop, Amazon.com, Amazon Fire TV και Amazon Fresh |
| Ιδιοκτήτης | Τζεφ Μπέζος The Vanguard Group BlackRock |
| Υπάλληλοι | 1.500.000 (2023) |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|     |
|  Πολυμέσα |
| δεδομένα () |

Τζεφ Μπέζος, ο ιδρυτής της Amazon.
Η **Amazon.com, Inc** είναι εταιρεία, η μεγαλύτερη στον κόσμο από την άποψη του κύκλου εργασιών από την πώληση αγαθών και υπηρεσιών μέσω του Διαδικτύου και μια από τις πρώτες που βασίστηκε στο Διαδίκτυο για την παροχή των υπηρεσιών της με γνώμονα τις πραγματικές πωλήσεις καταναλωτικών αγαθών. Έδρα της είναι το Σιάτλ (Ουάσινγκτον) και ιδιοκτήτης της ο Τζεφ Μπέζος. Ιδρύθηκε το 1994 από τον Τζεφ Μπέζος , ο οποίος κατέχει το 16,0 % της εταιρείας. Το 2017 η Amazon εξαγόρασε την Whole Foods Market και έτσι αναπτύχθηκε σημαντικά στο λιανικό εμπόριο, ιδιαίτερα στο ηλεκτρονικό εμπόριο.Η Amazon έχει αναπτύξει ένα εκτεταμένο δίκτυο εγκαταστάσεων για τη συσκευασία και τη διανομή των προϊόντων, που πουλάει ηλεκτρονικά. Διαθέτει 75 κέντρα συσκευασίας και απασχολεί περισσότερους από 125.000 εργαζόμενους. Πλέον, η Amazon εχει επεκτήνει τις υπηρεσίες της στον τομέα του Cloud Computing, μέσο της πλατφόρμας της Amazon Web Services (AWS). Η AWS πλέον δημιουργεί το 74% του τζίρου της εταιρείας.

Ήταν από τα πρώτα συστήματα που εφάρμοσαν σύστημα εισηγήσεων μέσω της συνεργατικής συμπεριφοράς των χρηστών του.

## Όνομα

Το αρχικό όνομα της εταιρείας ήταν Catabra.com αλλά αργότερα άλλαξε σε amazon επειδή ακουγόταν σαν την αγγλική λέξη "cadaver" η οποία στην ελληνική γλώσσα μεταφράζεται ως πτώμα.

## Δείτε επίσης

* Amazon Mechanical Turk

## Παραπομπές

## Εξωτερικοί σύνδεσμοι

* Επίσημος ιστότοπος
# Μπρατζ Κουμάρ Νεχρού

| Μπρατζ Κουμάρ Νεχρού |
| --- |
|  |
| Γενικές πληροφορίες |
| Όνομα στη μητρική γλώσσα | ब्रज कुमार नेहरू (Χίντι)  |
| Γέννηση | 4  Σεπτεμβρίου 1909 Πραγιαγκράτζ |
| Θάνατος | 31  Οκτωβρίου 2001 Kasauli |
| Χώρα πολιτογράφησης | Βρετανικές Ινδίες (έως 1947) Ινδία (από 1950) Dominion of India (1947–1950) |
| Θρησκεία | Ινδουισμός |
| Εκπαίδευση και γλώσσες |
| Σπουδές | University of Allahabad Σχολή Οικονομικών του Λονδίνου Κολέγιο Μπέλιολ |
| Πληροφορίες ασχολίας |
| Ιδιότητα | διπλωμάτης πολιτικός |
| Εργοδότης | Οργανισμός Ηνωμένων Εθνών Indian Civil Service |
| Οικογένεια |
| Σύζυγος | Fori Nehru |
| Γονείς | Brijlal Nehru και Rameshwari Nehru |
| Αξιώματα και βραβεύσεις |
| Αξίωμα | πρέσβης της Ινδίας στις ΗΠΑ (1961–1968) High Commissioner to a country (1973–1977) Governor of Gujarat (1984–1986) governor of Tripura (1972–1973) Governor of Manipur (1972–1973) governor of Meghalaya (1972–1973) governor of Assam (1968–1973) governor of Nagaland (1968–1973) |
| Βραβεύσεις | μέλος του Τάγματος της Βρετανικής Αυτοκρατορίας (1945) Πάντμα Βιμπχουσάν (1999) |
|  Σχετικά πολυμέσα |
|

Ο **Μπράτζ Κουμάρ Νεχρού** (Αγγλικά: Braj Kumar Nehru, 4 Σεπτεμβρίου 1909 – 31 Οκτωβρίου 2001) ήταν Ινδός διπλωμάτης και μέλος της πολιτικής οικογένειας Νεχρού - Γκάντι.

## Βιογραφικά στοιχεία

Γεννήθηκε στο Αλλαχαμπάντ της πολιτείας Ούταρ Πραντές και ήταν γιος του Μπριτζαλάλ Νεχρού, πολιτικού και πρώτου ξαδέρφου του Τζαβαχαρλάλ Νεχρού. Σπούδασε στο πανεπιστήμιο της Οξφόρδης, στο London School of Economics και στο πανεπιστήμιο του Αλλαχαμπάντ.

Την περίοδο 1961 - 1968 διετέλεσε πρέσβης της Ινδίας στα Ηνωμένα Έθνη ενώ την περίοδο 1973 - 1978 χρημάτισε πρέσβης στο Λονδίνο. Υπηρέτησε επίσης ως κυβερνήτης αρκετών πολιτειών της Ινδίας όπως του Γκουτζαράτ (1984 - 1986), Ναγκαλάντ (1968 - 1973), Τρίπουρα (1972 - 1973), Τζαμού και Κασμίρ (1981 - 1984) κ.α. Το 1981 διαφώνησε με την ξαδέλφη του και πρωθυπουργό της Ινδίας, Ίντιρα Γκάντι, με την απόπειρα της τελευταίας να αλλάξει τον εκλεγμένο ηγέτη της περιοχής.

Το 1961 του προσφέρθηκε η γενική γραμματεία των Ηνωμένων Εθνών, αρνήθηκε όμως. Όπως έγραψε στα απομνημονεύματά του για την απόφαση αυτή μετάνιωσε αργότερα.

Απεβίωσε στις 31 Οκτωβρίου του 2001. Ήταν παντρεμένος και είχε αποκτήσει τρία παιδιά.

## Πηγές
# BIBSYS

Το **BIBSYS** είναι κρατικός ψηφιακός φορέας της Νορβηγίας ο οποίος διαχειρίζεται από το υπουργείο Πολιτισμού. Το έργο του στοχεύει στην ανταλλαγή, αποθήκευση και ανάκτηση δεδομένων σχετικά με την έρευνα, εκπαίδευση και εκμάθηση, και διαθέτει μεταδεδομένα σχετικά με τους πόρους και τα τεκμήρια βιβλιοθηκών. Διαθέτει συνεργασία με όλα τα πανεπιστήμια και κολέγια της χώρας, καθώς και με την Εθνική Βιβλιοθήκη της Νορβηγίας. Εδρεύει στο Τρόντχαϊμ και το διευθυντικό συμβούλιο του οργανισμού διορίζεται από το υπουργείο Πολιτισμού. Ανάμεσα στις υπηρεσίες του διαθέτει ανοικτή πρόσβαση σε φυσικές και διαδικτυακές υπηρεσίες για φοιτητές και μελετητές, καθώς και ασχολείται με την ανάπτυξη προϊόντων και υπηρεσιών για την λειτουργία των βιβλιοθηκών.

## Παραπομπές

## Εξωτερικοί σύνδεσμοι

* Επίσημος ιστότοπος
# Πούνε

| Πούνε |
| --- |
|  |
| Πούνε
18°31′16″N 73°51′19″E |
| Χώρα | Ινδία |
| Διοικητική υπαγωγή | Pune district |
| Ίδρυση | 1436 |
| Έκταση | 710 km² |
| Υψόμετρο | 561 μέτρα |
| Πληθυσμός | 6.200.000 (2021) |
| Ταχ. κωδ. | 411001–411062 |
| Τηλ. κωδ. | 20 |
| Ζώνη ώρας | UTC+05:30 |
| Ιστότοπος | Επίσημος ιστότοπος |
|  Σχετικά πολυμέσα |
|

Η Πούνε από το παλάτι Αγκάχ Χαν
Η **Πούνε** (μαράτι, χίντι: पुणे, αγγλικά: *Pune*), παλαιότερα **Πούνα** (μαράτι, χίντι: पूना, αγγλικά: Poona), είναι η 8η μεγαλύτερη πόλη της Ινδίας και δεύτερη μεγαλύτερη στην πολιτεία Μαχαράστρα μετά το Μουμπάι (πρώην Βομβάη). Η Πούνε σύμφωνα με την απογραφή του 2011 έχει 3.115.431 κατοίκους, ενώ η μητροπολιτική της περιοχή έχει 5.049.968 κατοίκους. Είναι κτισμένη σε υψόμετρο 560 μέτρων στο οροπέδιο Ντέκκαν, στην δεξιά όχθη του ποταμού Μούθα.

## Ιστορία

Η πόλη βρίσκεται στη σημερινή θέση της από το 847 μ.Χ. Η πόλη αναπτύχθηκε κατά τον 17ο αιώνα, παρά τις επιδρομές από την δυναστεία Αντίλ Σάχι. Το 1640 ολοκληρώθηκε το παλάτι Λαλ Μαχάλ. Ο Σιβάτζι, ο οποίος είχε κατασκευάσει και το Λαλ Μαχάλ, ίδρυσε το 1674 την Αυτοκρατορία των Μαράτα, η οποία κατάφερε να νικήσει έπειτα από μακροχρόνιο πόλεμο την Αυτοκρατορία των Μουγκάλ. Η Πούνε έφτασε στην μέγιστη ακμή της όταν την εξουσία είχαν οι Πέσβα (πρωθυπουργοί των Μαράτα), των οποίων η έδρα, το παλάτι Σανίβαν Βάντα, βρισκόταν στην Πούνε, και παρέμεινε έτσι μέχρι την πτώση των Μαράτα και την κατάκτηση της Ινδίας από τους Βρετανούς το 1818. Το 1856, η Πούνε ενώθηκε σιδηροδρομικώς με τη Βομβάη. Στις 22 Ιουνίου 1897, στο αδαμάντινο ιωβηλαίο της βασίλισσας Βικτώρια, δύο Βρετανοί αξιωματούχοι δολοφονήθηκαν στην Πούνε. Θεωρούνται οι πρώτες δολοφονίες στον αγώνα της Ινδίας για ανεξαρτησία, η οποία τελικά ήρθε το 1947.

## Σύγχρονη πόλη

Η Πούνε θεωρείται το πολιτιστικό κέντρο της Μαχαράστρα. Η κυρίαρχη θρησκεία σήμερα στην Πούνε είναι ο Ινδουισμός. Η βιομηχανία στην Πούνε άρχισε να αναπτύσσεται μετά την δεκαετία του 1960. Σήμερα η πόλη είναι κατασκευαστικό κέντρο και κέντρο τεχνολογίας πληροφόρησης. Στην πόλη έχουν εργοστάσια οι General Motors, Volkswagen και Fiat, με αποτέλεσμα η *Independent* να αποκαλέσει την Πούνε «Πόλη των Αυτοκινήτων». Διαθέτει επίσης μεγάλο αριθμό πανεπιστημίων και κολλεγίων. Από αυτά ξεχωρίζει το πανεπιστήμιο της Πούνε, το οποίο ιδρύθηκε το 1948.

## Παραπομπές

## Εξωτερικοί σύνδεσμοι